El Teatre Romà de Sagunt ha acollit el X Concurs de Teatre Grecollatí este cap de setmana
29 de juny 2015

​![](/media/mwgptgwm/38teatrogrande.jpg)

El Teatre Romà de Sagunt ha sigut este cap de setmana la seu de la final del X Concurs de Grups de Teatre Grecollatí d'Ensenyament Secundari que organitza el Ministeri d'Educació, Cultura i Esport en col·laboració amb la delegació de Cultura de l'Ajuntament de Sagunt i altres entitats. L'alcalde de Sagunt, Francesc Fernández, i la sotsdirectora adjunta d'Avaluació i Cooperació Territorial del Ministeri d'Educació, Cultura i Esports, Sagrario Chinarro, van lliurar els guardons a les agrupacions vencedores en les modalitats de tragèdia, promoció de la cultura clàssica i comèdia llatina. 

Concretament, les obres que es van interpretar són: _Electra_, de Sòfocles; _Edipo Rey_, també de Sòfocles; _Kaos: Creación colectiva_; _El juicio de Paris_, de Plauto; _Cistellaria_, de Plauto; i _Asinaria_, de Plauto.

![](/media/4abf1uwu/38teatrogrande3.jpg)  

![](/media/zfyndynr/38teatrogrande2.jpg)

  

Cal destacar que en la categoria de tragèdia el grup _Párodos_ de l'IES Siberia Extremeña de Talarrubias (Badajoz) va obtenir el primer premi amb l'obra _Electra_. El grup _Komos_ de l'IES Districte Marítim de València va quedar en segona posició amb _Edipo Rey_. En la modalitat de promoció de la cultura clàssica, el vencedor va ser el grup _Las Canteras_ de l'IES Las Canteras de Madrid amb _Kaos: Creación colectiva_. En segon lloc, va quedar el grup _Noite Bohèmia_ de l'IES Ramón Menéndez Pidal de A Corunya amb _El juicio de Paris_. Finalment, en la categoria de comèdia llatina van pujar al podi el grup _Párodos_ de l'IES Siberia Extremeña de Talarrubias (Badajoz) amb _Cistellaria_ i el grup _Selene_ de l'IES Carlos III (Madrid) amb _Asinaria_. 

El Ministeri d'Educació, Cultura i Esport va crear el concurs de teatre clàssic per a grups d'alumnes d'Ensenyament Secundari Obligatori (ESO) l'any 2005 amb la finalitat de fomentar la difusió de les nombroses obres interpretades pels grups de teatre dels centres educatius de tota Espanya.

*   [](http://www.facebook.com/sharer.php?u=https://aytosagunto.es/va/actualitat/el-teatre-roma-de-sagunt-ha-acollit-el-x-concurs-de-teatre-grecollati-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/el-teatre-roma-de-sagunt-ha-acollit-el-x-concurs-de-teatre-grecollati-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-roma-de-sagunt-ha-acollit-el-x-concurs-de-teatre-grecollati-este-cap-de-setmana/ "Linked In")
*   [](mailto:?body=https://aytosagunto.es/va/actualitat/el-teatre-roma-de-sagunt-ha-acollit-el-x-concurs-de-teatre-grecollati-este-cap-de-setmana/)